[{"text_idx": "#000000", "text": "Unuaj spertoj de iPhone, kun eh\u0302os\u0302ang\u0302o"}, {"text_idx": "#000001", "text": "En la redakcio kie mi laboras oni nun forigas preskau\u0306 c\u0302iujn fiksajn telefonojn. Anstatau\u0306e ni ricevis pos\u0302telefonojn de la marko iPhone. Tre utila kaj amuza aj\u0302o \u2013 hodiau\u0306 dum la lunc\u0302o nekutime multaj kolegoj anstatau\u0306 diskuti unu kun la alia fingrumis siajn novajn ludilojn. Ankau\u0306 mi, cetere."}, {"text_idx": "#000002", "text": "iPhone kun la senpaga programeto Stanza bonege funkcias por legi librojn en plej diversaj lingvoj. Transmeti la librojn al la telefono plej facile kaj senprobleme fareblas per la libera programo Calibre. Rusaj, c\u0302inaj, arabaj kaj plej diversaj aliaj literoj, inkluzive de esperantaj c\u0302apelitaj, bele videblas sur la ekrano."}, {"text_idx": "#000003", "text": "Tamen estas grava manko: dume ne eblas mem difini klavaron, kaj neniu el la prete haveblaj klavaroj enhavas esperantajn literojn. Provizora solvo kiun mi provis aspektas jene: el la programeto (aplikaj\u0302o?) UnicodeLab, kiu montras pli-malpli c\u0302iujn imageblajn unikodajn signojn, mi kopiis al mia listo de preferataj signoj en la programeto Unicode la esperantajn c\u0302apelitajn literojn."}, {"text_idx": "#000004", "text": "Tiel eblas tajpi preskau\u0306 normale, tamen la tajpofenestro estas tre malgranda, do la maniero estas maloportuna por pli longaj tekstoj. Post tajpado necesas kopii la tekston, kaj poste englui g\u0302in en la deziratan lokon, kio same estas ne tre oportuna."}, {"text_idx": "#000005", "text": "Vers\u0302ajne esperantistoj ne estas la solaj uzantoj de iPhone, kiuj spertas problemojn pri enigo de nekutimaj literoj kaj signoj. Eble indus, ke oni sin turnu al Apple kaj petu enkondukon de aldona klavaro \u201dvastigita latina\u201d, kun la ebleco enigi pli grandan aron da latinaj literoj, ne nur la esperantajn, sed ankau\u0306 literojn de aliaj negrandaj lingvoj, kies enigo nun malfacilas \u2013 ekzemple la kimra w\u0302 ja troveblas, sed nur se oni komprenas, ke por tio necesas s\u0302alti la britan klavaron, aliaj latinliteraj ne tau\u0306gas.\nPS: Iom pli da babilo pri la temo c\u0302i tie."}, {"text_idx": "#000007", "text": "C\u0302u la libroj legig\u0302as komforte? Au\u0306 c\u0302u la ekrano estas tro malgranda por tio?"}, {"text_idx": "#000008", "text": "Mi mem ankorau\u0306 ne uzas tiujn novajn telefonojn, c\u0302ar (iom paradokse konsiderante ke mi laboras por telefonkompanio) ne tre uzas tiun ilon. Do eble mi atendos g\u0302is kiam venos la iPad, au\u0306 similaj aparatoj kiuj certe alvenos lavange. Mi volonte legos pri c\u0302ies spertoj tiurilate."}, {"text_idx": "#000009", "text": "Mi ricevis la telefonon lunde, kaj ankorau\u0306 ne havis tempon efektive legi libron en g\u0302i. Sed mi als\u0302utis unu Esperantan kaj unu rusan libron, kaj ambau\u0306 aspektas komforte legeblaj sur la ekrano, spite la malgrandecon. Estas tre facile turni la pag\u0302ojn, kaj la sekva pag\u0302o aperas tuj, sen la duonsekunda atendo kiu iom g\u0302enas en mia e-papera legilo."}, {"text_idx": "#000010", "text": "Mi iam havis iPhonon kaj estis tre agrable legi librojn pere de ghi."}, {"text_idx": "#000011", "text": "Apple neniam ebligos esperantan au pliampleksan klavaron."}, {"text_idx": "#000012", "text": "Ech ni ne havas katalunan! Kaj neniam havos ghin."}, {"text_idx": "#000014", "text": "Baf, sed en Apple-komputiloj ja haveblas plej diversaj klavaroj."}, {"text_idx": "#000015", "text": "Kiuj katalunaj literoj estas netajpeblaj per la haveblaj klavaroj en iPhone?"}, {"text_idx": "#000016", "text": "Tiuokaze la problemo ne estas pri klavoj, estas pri vortoj."}, {"text_idx": "#000018", "text": "Solvi tion estus tre facile, nur bezonas krei statistikan lingvan modelon. Mi ja konas multajn homojn kiuj farus tion senpage. Sed pro mensa mallarg\u0302eco, Apple ne permesas nin plibonigi niajn pos\u0302telefonojn, c\u0302ar en la Applea mondo, Jobs estas dio kiu decidas kio farindas, kaj, kompreneble, tiu malmojosa kataluna lingvo ne meritas esti uzata en tiom luksa kaj bele dizajnita pos\u0302telefono."}, {"text_idx": "#000019", "text": "Pro tio, kiam aro da s\u0302telistoj atakis min kaj forprenis mian iPhonon, mi ne reac\u0302etis Appleaj\u0302on. Se mia lingvo ne meritas esti unuaranga en la iPhono, Apple ne meritas mian monon."}, {"text_idx": "#000020", "text": "Hm, mi neniam s\u0302atis tiujn vortarojn, ankau\u0306 en mia malnova pos\u0302telefono mi mals\u0302altis g\u0302in. Kompreneble parte pro tio, ke la vortaro ne povis scii, en kiu lingvo mi momente estis tajpanta. Sed g\u0302enerale mi preferas mem decidi kion mi tajpu... Tamen, ortografia kontrolo ja povas foje utili."}, {"text_idx": "#000021", "text": "La iPhonon havas la eblecon facile s\u0302ang\u0302i la klavaron-vortaron lau la lingvo kaj la korektoj estas vere lertaj kaj utilaj. Mi provis g\u0302in kun la franca, la angla kaj la hispana kaj vere s\u0302atis la korektojn c\u0302ar ebligis min tajpi tre rapide. Tamen, la lingvo kiun mi plej uzas estas la kataluna."}, {"text_idx": "#000022", "text": "Apple, malgrau\u0306 kion mi legis en c\u0302i tiu diskuto ,jam multe antau\u0306 PC havas eblon tajpi unikodajn tekstojn. Ekzistas kelkajn eblojn meti supersignojn sed ne jam sufic\u0302ajn. Mi ne dubas ke rapide tio eblo ekzistas."}, {"text_idx": "#000023", "text": "Dum SAT kongreso mi tajpis vespere miajn raportojn sur iPhone kiun mi jam posdeas pli ol jaron kaj poste mi sendis la mi Mac hejme kaj per simpla konvertilo mi havas supersignojn.\nKun antau\u0306a BlackBerry mi faris same sed kiu iam posedas iPhone ne plu reiras la aliaj pli malbonaj kaj malpli agrablaj sistemoj.\nEstas strange homoj kiuj posedas jam la tero kaj nepre tuj volas havi la paradizo. Letero el Mac povas instigi Steve al plia pas\u0302o. Mi ne dubas :-)"}, {"text_idx": "#000024", "text": "Nova versio de Unicode permesas ec\u0302 pli oportune tajpi c\u0302apelitajn literojn. Tamen dau\u0306re ne eblas tajpi Esperante rekte en aliaj aplikaj\u0302oj, sed necesas kopii kaj alglui. Jen kiel g\u0302i aspektas en mia telefono:"}, {"text_idx": "#000025", "text": "Fa\u030a e-post om nya inla\u0308gg.\nIntegritet och cookies: Den ha\u0308r webbplatsen anva\u0308nder cookies. Genom att fortsa\u0308tta anva\u0308nda den ha\u0308r webbplatsen godka\u0308nner du deras anva\u0308ndning.\nOm du vill veta mer, inklusive hur du kontrollerar cookies, se:"}]